— Не першае і не другое. З дзяцінства. У маёй роднай вёсцы Сачаўляны, што ў Дзятлаўскім раёне, быў вялікі дзіцячы сад. Частка яго і зараз функцыяніруе. Там, будучы старшакласніцай, я разам з сяброўкамі дапамагала выхавальнікам. Гэта ж так цудоўна: гуляць з імі, вучыць іх, назіраць за імі, дапамагаць. Гэта ж цэлы свет у іх дапытлівых вачанятах. І хіба ж не асалода напоўніць яго ведамі, дабрынёю, пяшчотай і ласкаю.